SIMAT พุ่ง 5% โบรกฯชูเป้า 8.30 บ. ชี้ผลงาน Q3 โตรับปรับโครงสร้าง-ธุรกิจ Silk screen หนุน
SIMAT พุ่ง 5% โบรกฯชูเป้า 8.30 บ. ชี้ผลงานไตรมาส 3 ฟื้นตัวต่อเนื่อง จากการปรับโครงสร้างองค์กรลดต้นทุน SG&A, ธุรกิจ Silk screen เข้าไฮซีซั่นการส่งออกเครื่องใช้ไฟฟ้า

7 ต.ค. 2564

ผู้สื่อข่าวรายงานว่าวันนี้ (7 ต.ค. 2564) ราคาหุ้น บริษัท ไซแมท เทคโนโลยี จำกัด (มหาชน) หรือ SIMAT ณ เวลา 15:36 น. อยู่ที่ระดับ 5.00 บาท เพิ่มขึ้น 0.24 บาท หรือ 5.04% โดยทำจุดสูงสุดที่ 5.05 บาท และทำจุดต่ำสุดที่ 4.78 บาท ด้วยมูลค่าการซื้อขาย 63.99 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (4 ต.ค. 2564) โดยประเมินราคาหุ้นพักฐานลงมาและเริ่มสร้างฐานใหม่ ขณะที่ปัจจัยพื้นฐานไม่เปลี่ยนคาดแนวโน้มผลการดำเนินงานไตรมาส 3/2564 ยังฟื้นตัวต่อเนื่องจากไตรมาสก่อน และจากงวดเดียวกันกันของปีก่อน จากการปรับโครงสร้างองค์กรลดต้นทุน SG&amp;A, ธุรกิจ Silk screen เข้าไฮซีซั่นการส่งออกเครื่องใช้ไฟฟ้า
ทั้งนี้ประเมิน Forward PE = 23.40 เท่า ยังไม่แพงเมื่อพิจารณาการ Turnaround ของผลการดำเนินงานและ Catalysts บวกที่รออยู่ เช่น การเตรียมจ่ายปันผลได้ครั้งแรกในรอบปลายปี, การ IPO บริษัทลูก อย่างไรก็ดีล่าสุด SIMAT ได้ทำการขายหุ้น บมจ. ฮินซิซึ (ประเทศไทย) (HST) ในสัดส่วน 10% ให้กับบริษัท วันทูวัน คอนแทคส์ จำกัด (มหาชน) หรือ OTO โดยทางฝ่ายวิจัยคาดเป็นการเตรียมปรับโครงสร้างการถือหุ้นเตรียมความพร้อมยื่นไฟลิ่ง และคาดจะบันทึกกำไรพิเศษจากการขายหุ้นในไตรมาส 3/2564 แนะนำ “เก็งกำไร” 8.30 บาท
 